དཔལ་མགོན་འཕགས་པ་ཀླུ་སྒྲུབ་ཀྱིས་མཛད་པའི་བཤེས་སྤྲིངས་ནི།སློབ་དཔོན་ཀླུ་སྒྲུབ་ཀྱིས་རང་གི་མཛའ་བཤེས་རྒྱལ་པོ་བདེ་སྤྱོད་བཟང་པོ་ལ་བསྐུར་བའི་སྤྲིངས་ཡིག་ཅིག་ཡིན།བཤེས་སྤྲིངས་ཀྱི་བརྗོད་བྱ་གཙོ་བོ་ནི་ཆོས་ཀྱི་གདམས་ངག་ཟབ་མོ་རྣམས་ཉིན་རེའི་འཚོ་བར་སྦྱར་ཚུལ་དང་།རྒྱལ་པོའི་སྲིད་ལུགས་སྐྱོང་ཚུལ་སོགས་ཚིགས་སུ་བཅད་པ་བརྒྱ་དང་ཉེར་གསུམ་ནང་གསལ་བར་གསུངས་ཡོད་པས་འདི་ནི་ཁྱིམ་པ་ལ་གདམས་པ་ཞིག་ཀྱང་ཡིན།སངས་རྒྱས་དང་བྱང་སེམས་ཀྱི་ལམ་ཉམས་ལེན་གྱི་རིམ་པ་དེ་དག་ལས་དང་པོ་བའི་ཁྱིམ་པ་ཞིག་གིས་ཇི་ལྟར་འཇུག་ཚུལ་སོགས་འཕགས་པའི་དབྱངས་ཀྱིས་སྒོ་ནས་ཆེས་གོ་བདེ་ཞིང་ལག་ཏུ་བླངས་བདེ་བར་འགྲེལ་ཡོད།